***Referat af Bestyrelsesmøde***

***Tirsdag den 07. september 2021 kl. 18.00***

***Klubhuset.***

*Dagsorden:*

*Pkt. 1:* ***Seneste BE-møde den 04. maj 2021****.*

*Pkt. 2:* ***Orientering vedr. perioden uden klubaftner grundet Covid-19. Herunder****:*

* *COVID-19 betydning for perioden,*
* *Begrænsede samlingsmuligheder,*
* *Tabte indtægter, påvirkning af sponsorsituationen, samt tilskud fra hjælpepuljen fra DIF/DGI.*

*Pkt. 3:* ***Sponsorsituationen og klubtøj for perioden 2022 - 2024****,*

* *Orientering om tøjadministration – kontingent, bestilling, leveringstid, og uddeling i 2022 – efter indbetaling af kontingent.*
* *Forventet udlevering efter generalforsamlingen i januar 2022, hvor kontingent fastsættes for det kommende år.*

*Pkt. 4:* ***Aktiviteter i efteråret****.*

* *Kaffe-/kagetur den 26. SEP. Forslag: Kanehøj Mølle – hvis der er åbent!! Gert har opgaven!*
* *Vintertræning, herunder ønske om MTB-træning søndage i samme tidsrum som landevej.*
* *Lygtetænding for cyklister, som skal have lys på fra solnedgang til solopgang, samt hele dagen i dårlige oversigtsforhold.*
* *Solnedgang førstkommende onsdag er kl. 19.50.*

*Pkt. 5:* ***GODE IDEER, som formanden endnu ikke har fokuseret på****!!*

*Modtaget et forslag fra Lars.*

*Pkt. 6: Eventuelt.*

***Referat:***

***Ad pkt. 1:*** *I.a.b.*

***Ad pkt.2:*** *FM orienterede om de konsekvenser, som COVID-19 har haft de seneste to år, hvor normale klubaktiviteter ikke har været gennemført, på grund af myndighedernes restriktioner.*

*Det er bestyrelsens indtryk, at samfundet generelt er ”vokset” ind i en norm, som har ændret befolkningens normale rytmer. Herunder er det åbenlyst, at rigtig mange sportsklubber har en oplevelse af, at medlemstallet er faldet, samt at interessen for deltagelse i vanlige klubaktiviteter har ændret sig til fordel for samvær i familierne.*

*SCRM har naturligvis haft det samme indtryk, men vi har – til forskel fra mange andre klubber - oplevet en stigning i medlemstallet. Vi har oplevet, at et antal medlemmer har meldt sig ud. Om COVID-19 har været den bærende årsag, har vi af gode grunde ikke kendskab til, men vi glæder os over, at vi p.t. har 98 medlemmer.*

*BE er imidlertid lidt betænkelig over medlemmernes fremmøde til klubaktiviteter, som burde være tilbage på samme niveau som før pandemien.*

*Hen over sommeren iværksatte BE et antal sociale aktiviteter i den hensigt, at medlemmerne ville komme tilbage i samme antal som tidligere. Dette er imidlertid ikke sket.*

*Kaffe-/kageturen til P-pladsen ved Tystrup sø var rigtig godt besøgt, hvorimod besøget på bryghuset ”Ølhunden” i Buerup den 4. juli havde rigeligt plads til et større antal deltagere.*

*Pølsevognen ved klubhuset, som normalt markerer, at vi går ind i ferieperioden blev derimod lidt af en skuffelse. Der var kun ca. 20 fremmødte medlemmer, hvor vi tidligere har oplevet mellem 35 – 45 deltagere.*

*Is-turen til Karrebæk søndag den 5. SEP ”trak” blot 20 medlemmer på en søndag formiddag med perle fint vejr.*

*I den anledning henviser BE opmærksomheden på søndag den 26. SEP, hver Gert har arrangeret endnu en kaffe-/kagetur, som markerer, at vi afslutter sommerperioden, og ”lukker” onsdagstræningen. Denne gang er det planlagt, at vi skal besøge Kanehøj Mølle lidt nord for Tystofte.*

*BE håber, at vi denne gang vil se et stort deltager tal.*

*DIF og DGI åbnede en COVIP-19 hjælpepulje, hvor foreninger kunne søge kompensation for mistede indtægter i den forgangne periode. SCRM ansøgte kompensation for mistede indtægter i anledning af aflysning af Storebæltsløbet 2020, samt mistede sponsorindtægter for et år.*

*SCRM modtog efterfølgende et pænt beløb, som ”lunede” i kassererens beholdning.*

*DIF og DGI har genåbnet endnu en ansøgningsperiode, hvor der kan søges kompensation for tabte indtægter i 2021. SCRM har søgt kompensation for tabte indtægter for det aflyste Storebæltsløb 2021.*

***Ad pkt. 3:*** *I anledning af SCRM tøjordning, hvor medlemmerne modtager et klubsæt hvert 3. år, har der været gennemført prøvning og bestilling. Til orientering kan det oplyses, at alle medlemmer – nogle efter kraftige opfordringer – har været forbi Fri Bikeshop og bestilt tøj, som forventes klar til udlevering primo februar, når kontingent for det følgende år er indbetalt.*

***Ad pkt.*** *4: Kaffe-/kageturen den 26. SEP (nævnt under pkt. 2) til Kanehøj Mølle bliver forhåbentlig en aktivitet, som vil trække mange medlemmer. Forvent at BE vil bede om forhåndstilmelding af hensyn til den detaljerede planlægning.*

*Efter anmodning fra et klubmedlem, er det bestemt, at MTB- og Landevejs træning i den kommende vinterperiode gennemføres fra søndag den 3. OKT for begge hold samtidigt kl. 09.30.*

*BE henviser til, at efteråret er over os, og at medlemmerne skal være opmærksomme på lygtetændingstiden, som fra onsdag den 8. SEP er kl. 19.50, og efterfølgende ca. 5. min. tidligere pr. uge.*

*Derfor – sørg for at cykellygterne er ladet op, og husKAT montere lygterne på biken.*

***Ad pkt. 5:*** *Punktet blev trukket tilbage med henblik på debat på et senere tidspunkt.*

***Ad pkt.******6:*** *Klubhusudvalget planlægger vedligeholdelse af området om klubhuset indenfor en kort periode.*

*BE planlægger at holde et møde med henblik på at inspirere flere piger til at melde sig ind i SCRM.*

*Mange tak for fremmødet*

*Referent*

*IPJ*